Ιωάννης Ηλ. Λαμπρόπουλος

Ο Ιωάννης Λαμπρόπουλος  (1895 - 1972) ήταν Έλληνας δικηγόρος και πολιτικός. Υπηρέτησε ως βουλευτής στην Χαλκιδική.

 Βιογραφία 
Γεννήθηκε το 1895 (γιος του Ηλία Λαμπρόπουλου, με καταγωγή από την Πελοπόννησο) και στα νεανικά του χρόνια ήταν στη Χωροφυλακή.Ιωάννης Λαμπρόπουλος, Η Φωνή της Χαλκιδικής, 24 Σεπτεμβρίου 1972, σελ. 1. Σπούδασε νομικά.

Άσκησε τη δικηγορία επί 45 χρόνια.

Εξελέγη βουλευτής Χαλκιδικής το 1946 με το συνδυασμό της Ηνωμένης Παρατάξεως Εθνικοφρόνων (Κόμμα Εθνικών Φιλελευθέρων) λαμβάνοντας 3.442 ψήφους.Εφημερίδα Εμπρός , 31 Μαρτίου 1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 18 Μαρτίου 2020. 

Ο Λαμπρόπουλος επανεξελέγη βουλευτής με τον Ελληνικό Συναγερμό το 1951 και το 1952. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 75, αρ. 580). Το 1956 εξελέγη ξανά βουλευτής, αυτή τη φορά με την ΕΡΕ. 

Απεβίωσε στην Αθήνα και κηδεύτηκε από τον ιερό ναό Αγίου Νικολάου Πολυγύρου στις 18 Σεπτεμβρίου 1972. "Πένθη", Το Βήμα, 19 Σεπτεμβρίου 1972, σελ. 6.

 Προσωπική ζωή 
Ήτανε παντρεμένος με την Στέλλα Λαμπροπούλου και απέκτησαν παιδιά.  

Πηγές

Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Χαλκιδικής